
Parlamentul  României

Camera  Deputaţilor
Comisia pentru Sănătate şi Familie
            Nr. 28/ 87 / 25 martie 2010
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante psihotrope    (Plx 663/2009), respinsă de către Senat în şedinţa din 9 decembrie 2009 în calitate de primă Cameră sesizată şi trimis Comisiei pentru examinare, în fond, cu adresa nr.Plx 663 din 15 decembrie 2009, Camera Deputaţilor fiind Cameră Decizională.

La întocmirea raportului, Comisia a avut în vedere avizul Consiliului Legislativ nr.563/29.05.2009, punctul de vedere al Guvernului nr.1813/DPSG/17.07.2009, avizul Comisiei juridice, de disciplină şi imunităţi nr.Pl-x 663/2009 din 2.02.2010, avizul Comisiei pentru agricultură, silvicultură, industrie alimentară şi servicii specifice nr.24/46 din 4.04.2010, avizul Comisiei pentru industrii şi servicii nr.23/423 din 3.02. 2010,  precum şi punctul de vedere al Ministerului Sănătăţii nr.20121/22.03.2010.

În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru Sănătate şi Familie
           Nr. 28/ 87 / 25 martie 2010
R A P O R T
asupra propunerii legislative pentru modificarea şi completarea
Legii nr.339/2005 privind regimul juridic al plantelor, 
substanţelor şi preparatelor stupefiante psihotrope
 (Pl.x 663/2009)
1. Cu adresa nr.Pl.x 663 din 15 decembrie 2009, Comisia pentru sănătate şi familie a fost sesizată cu dezbaterea propunerii legislative pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante psihotrope (Pl.x 663/2009), respinsă de către Senat în şedinţa din 9 decembrie 2009, în calitate de primă Cameră sesizată, Camera Deputaţilor fiind Cameră decizională.
La întocmirea raportului, Comisia a avut în vedere avizul Consiliului Legislativ nr.563/29.05.2009, punctul de vedere al Guvernului nr.1813/DPSG/17.07.2009, avizul Comisiei juridice, de disciplină şi imunităţi nr.Pl.x 663/2009 din 2.02.2010, avizul Comisiei pentru agricultură, silvicultură, industrie alimentară şi servicii specifice nr.24/46 din 4.04.2010, avizul Comisiei pentru industrii şi servicii nr.23/423 din 3.02. 2010,  precum şi punctul de vedere al Ministerului Sănătăţii nr.20121/22.03.2010.

2. În raport de obiectul şi conţinutul său, propunerea legislativă face parte din categoria legilor ordinare.
Prin propunerea legislativă menţionată, se doreşte  completarea tabelelor II şi III din anexa la Legea nr.339/2005 privind regimul juridic al plantelor, substanţelor şi preparatelor stupefiante psihotrope, cu completările ulterioare.
3. Comisia pentru sănătate şi familie a dezbătut propunerea legislativă menţionată în şedinţa din data de 24 martie 2010. La şedinţa comisiei au fost prezenţi 17 deputaţi din cei 18 membri ai comisiei. Raportul comisiei a fost adoptat cu unanimitate de voturi.
4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante psihotrope (Pl.x 663/2009) pe baza următoarelor argumente:

- prin emiterea Ordonanţei de Urgenţă a Guvernului nr.6/2010 pentru  completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, propunerea legislativă a rămas fără obiect;
- ordonanţa de urgenţă introduce în Legea nr.339/2005 o procedură simplificată de actualizare a listelor, şi anume completarea listelor care cuprind plantele şi substanţele stupefiante şi psihotrope prin hotărâre a Guvernului la propunerea Ministerului Sănătăţii.
PREŞEDINTE,

RODICA NASSAR

